เคยขอความเมตา กรุณา ไปแล้ว เกือบ 1 ปี เรื่องการขอให้ทำลูกคลื่นชะลอความเร็ว เรื่องส่งถึงเขตคันนายาวแล้ว ฝ่ายโยธาฯรับเรื่องแล้ว มาวัดระยะแล้ว แต่หายเงียบไปเลยเป็นปีแล้ว ปัจจุบันก็ยังเกิดปัญหารถใหญ่และรถมอเตอร์ไซวิ่งเกินความเร็วที่กฏหมายกำหนดภายในชุมชน มีการเทสท่อรถ มีการขับขี่มอเตอร์ไซค์แข่งขันกัน ทั้งที่ถนนแคบมาก และมีเด็กเล่น ผู้สูงอายุ เดินไปมาเพื่อกวาดถนน (มันเป็นชุมชนเขาทำความสะอาดหน้าบ้าน) เคยเกิดการเฉี่ยวชนหลายครั้งแล้ว และการเทสรถ เบิ้ลรถ ขับเร็วก็สร้างความรำคาญ และอันตรายกับคนในชุมชนอย่างมาก ไม่ทราบทางสำนักงานเขตคันนายาวนิ่งเฉย และซุกเรื่องหายเงียบไปได้อย่างไร ทำลงได้ยังไงกับชีวิต ความปลอดภัยของเด็กและคนแก่ของชุมชนภายใต้การดูแลของสำนักงานเขตฯ โดยเฉพาะอย่างยิ่งตอนนี้มีการปรับปรุงถนนใหม่ให้เรียบยิ่งขึ้น ทีนี้ก็สนุก สะดวก สบายกับการใช้ความเร็วยิ่งขึ้น